
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2021. gada 15. jūnija noteikumos Nr. 372 "Noteikumi par Fizisko personu reģistrā iekļaujamo ziņu apjomu"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Ministru kabineta 2020. gada 11. februāra protokollēmuma “Informatīvais ziņojums “Par apbedīšanas nozares regulējuma pilnveidošanu”” (protokols Nr. 6, 36. §,) 3. punktā Iekšlietu ministrijai sadarbībā ar Viedās administrācijas un reģionālās attīstības ministriju (turpmāk – VARAM) noteikts uzdevums izstrādāt un iesniegt izskatīšanai Ministru kabinetā likumprojektu par grozījumiem Fizisko personu reģistra likumā un saistītajos Ministru kabineta noteikumos. Ministru kabineta noteikumu projekts "Grozījumi Ministru kabineta 2021. gada 15. jūnija noteikumos Nr. 372 "Noteikumi par Fizisko personu reģistrā iekļaujamo ziņu apjomu""  (turpmāk – noteikumu projekts) noteiks detalizētu ziņu apjomu, ko par personas apbedīšanu un kremāciju iekļaus un aktualizēs Fizisko personu reģistrā. Kapsētu likuma, kas pieņemts 2026. gada 1. aprīlī, sākotnējās ietekmes (ex-ante) novērtējuma ziņojumā (anotācijā) noteikts uzdevums veikt grozījumus Ministru kabineta 2021. gada 15. jūnija noteikumos Nr. 372 "Noteikumi par Fizisko personu reģistrā iekļaujamo ziņu apjomu" (turpmāk - Noteikumi Nr. 372).
1.2. Mērķis
Mērķa apraksts
Noteikumu projekta mērķis ir noteikt detalizētu Fizisko personu reģistrā iekļaujamo un aktualizējamo ziņu apjomu par personas apbedīšanu vai kremēšanu, kā arī veikt grozījumus atbilstoši faktiskajai situācijai. 

 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Likumā "Grozījumi Fizisko personu reģistrā", kas pieņemts 2026. gada 1. aprīlī, ir noteikts, ka Fizisko personu reģistrā tiks iekļautas un aktualizētas ziņas par Fizisko personu reģistra likuma 4. panta pirmajā daļā minētās personas apbedīšanu, kremāciju, pārapbedīšanu, urnas pārvietošanu vai apbedītā mirušā kremāciju. Jēdziens "apbedīšana" ir interpretējams atbilstoši Kapsētu likumā, kas stāsies spēkā 2026. gada 29. aprīlī, noteiktajam. Detalizētu Fizisko personu reģistrā iekļaujamo ziņu apjomu noteic Noteikumi Nr. 372 un šobrīd tajos nav noteikts ziņu apjoms, ko par Fizisko personu reģistrā reģistrētās personas apbedīšanu, kremēšanu iekļauj un aktualizē Fizisko personu reģistrā. 
Problēmas un risinājumi
Problēmas apraksts
Viens no Kapsētu likuma mērķiem ir noteikt vienotu ziņu aktualizēšanas kārtību Fizisko personu reģistrā par mirušo apbedīšanu vai kremēšanu. Proti, Kapsētu likuma 2. panta ceturtā daļa noteic visiem publisko un privāto kapsētu īpašniekiem, kā arī kremācijas pakalpojuma sniedzējiem pienākumu aktualizēt Fizisko personu reģistrā ziņas par mirušo personu apbedīšanu vai kremāciju. Kapsētu likuma  15. pants noteic kārtību un kapsētu īpašnieku, kremācijas pakalpojumu sniedzēju un Pilsonības un migrācijas lietu pārvaldes kompetences sadalījumu par ziņu aktualizēšanu Fizisko personu reģistrā. Noteikumu projekts noteiks Fizisko personu reģistrā aktualizējamo ziņu apjomu par personas apbedīšanu vai kremāciju, vietu, datumu. Tādā veidā tiks nodrošināta Fizisko personu reģistrā reģistrētās personas apbedīšanas  vai kremācijas vienota uzskaite. Kapsētu likums noteic tiesisko regulējumu par mirušās personas apbedīšanu, kremāciju, pārapbedīšanu, apbedīta mirušā kremāciju, urnas pārvietošanu vai pelnu izkaisīšanu kapsētā tam paredzētās vietās. Līdz ar to, noteikumu projektā ir minēti visi notikumi, kas norādīti Kapsētu likumā, jo Fizisko personu reģistrā tiks norādīta minēto notikumu detalizācija.




 
Risinājuma apraksts
Fizisko personu reģistra likuma 11. panta pirmajā daļā ir noteiktas datu grupas, kuras par personu tiek iekļautas un aktualizētas Fizisko personu reģistrā. Ievērojot to, ka Kapsētu likums noteic pienākumu aktualizēt Fizisko personu reģistrā ziņas par Fizisko personu reģistrā reģistrētās personas apbedīšanas vai kremēšanas vietu un datumu gan Latvijā, gan ārvalstī, tad noteikumu projekta 1.2. apakšpunkts detalizēti noteiks to informācijas apjomu, ko par personas apbedīšanu vai kremēšanas vietu aktualizēs Fizisko personu reģistrā.
Noteikumu projekta 1.2. apakšpunkts paredz, ka Fizisko personu reģistrā aktualizēs ziņas par personas apbedīšanas vai kremācijas vietu, datumu, kapsētas nosaukumu. Saskaņā ar Fizisko personu reģistra likuma 5. panta otro daļu ziņu aktualizēšana ir Fizisko personu reģistrā iekļauto ziņu grozīšana, norādot grozījumu izdarīšanas datumu, tiesisko pamatu un šos grozījumus apliecinoša dokumenta numuru, izdošanas datumu, izdevējvalsti un izdevējiestādi. Pamatojoties uz Fizisko personu reģistra likuma 5. panta otro daļu, noteikumu projekts paredz, ka Fizisko personu reģistrā tiks aktualizētas ziņas arī par dokumentu, pamatojoties uz kuru Fizisko personu reģistrā tika aktualizētas ziņas par personas apbedīšanas vai kremēšanas vietu Latvijā vai ārvalstī.
Problēmas apraksts
Ziņas par aizliegumu vai atļauju izmantot savu ķermeni, audus un orgānus pēc nāves Fizisko personu reģistrā tika uzkrātas līdz 2022. gada 31. janvārim, bet sākot no 2022. gada 1. februāra atzīme par aizliegumu vai atļauju izmantot  ķermeni, audus un orgānus pēc nāves tiek izdarīta vienotajā veselības nozares elektroniskajā informācijas sistēmā.
Risinājuma apraksts
Noteikumu projekts paredz svītrot Noteikumu Nr. 372  2.24. apakšpunktu atbilstoši faktiskajai situācijai.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
-
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Lai nodrošinātu projektā minēto ziņu aktualizēšanu Fizisko personu reģistrā, ir jāveic Fizisko personu reģistra funkcionalitātes papildinājumus, paredzot atsevišķus laukus ziņu aktualizēšanai par personas apbedīšanas vai kremācijas vietu un datumu. 
Fizisko personu reģistra funkcionalitātes pielāgošanai indikatīvi nepieciešams finansējums 2027.gadā 147 989 euro apmērā. Programmatūras turpmākai uzturēšanai 2028. gadā un turpmāk ik gadu indikatīvi nepieciešams finansējums 12 081 euro apmērā.
Finansējums Fizisko personu reģistra funkcionalitātes pielāgošanai un programmatūras uzturēšanai tiks nodrošināts Iekšlietu ministrijas budžeta apakšprogrammai 11.01.00 "Pilsonības un migrācijas lietu pārvalde" (atbilstoši budžeta veidošanas jaunajiem principiem no 2027. gada – Iekšlietu ministrijas budžeta programmai 14.03 “Pilsonība, migrācija, personu apliecinoši dokumenti un iedzīvotāju uzskaite”) piešķirto valsts budžeta līdzekļu ietvaros. Detalizēta informācija par Fizisko personu reģistra funkcionalitātes pielāgošanai  un uzturēšanai nepieciešamo finansējumu un finansēšanas avotiem ir norādīta likuma “Grozījumi Fizisko personu reģistra likumā” (Nr.1033/Lp14), kas pieņemts 2026. gada 1. aprīlī, sākotnējās ietekmes (ex-ante) novērtējuma ziņojuma (anotācijas) 3. sadaļā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Viedās administrācijas un reģionālās attīstības ministrija
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
Tiks aizpildīts pēc procesa noslēgšanas
6.3. Sabiedrības līdzdalības rezultāti
Tiks aizpildīts pēc procesa noslēgšanas
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
-
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
-
8.1.3. uz informācijas sabiedrības politikas īstenošanu
Vai projekts skar šo jomu?
-
8.1.4. uz Nacionālā attīstības plāna rādītājiem
Vai projekts skar šo jomu?
-
8.1.5. uz teritoriju attīstību
Vai projekts skar šo jomu?
-
8.1.6. uz vidi
Vai projekts skar šo jomu?
-
8.1.7. uz klimatneitralitāti
Vai projekts skar šo jomu?
-
8.1.8. uz iedzīvotāju sociālo situāciju
Vai projekts skar šo jomu?
-
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
-
8.1.10. uz dzimumu līdztiesību
Vai projekts skar šo jomu?
-
8.1.11. uz veselību
Vai projekts skar šo jomu?
-
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
-
8.1.13. uz datu aizsardzību
Vai projekts skar šo jomu?
-
8.1.14. uz diasporu
Vai projekts skar šo jomu?
-
8.1.15. uz profesiju reglamentāciju
Vai projekts skar šo jomu?
-
8.1.16. uz bērna labākajām interesēm
Vai projekts skar šo jomu?
-
8.2. Cita informācija
Cita informācija
-

